Folketing
2009-04-21

Tryghed for borgerne? Skulle det skabe tryghed for borgerne at legalisere hash? Nu ved jeg godt, at hr. Simon Emil Ammitzbøll taler om et forsøg, men alligevel. Hvordan skulle det kunne skabe tryghed? Jeg forstår simpelthen ikke, hvor den tryghed så er henne i det her forslag. Jeg synes, at det er helt absurd naivt med de her to forslag, som vi behandler i dag, for vi hjælper ikke den danske befolkning på nogen måde ved at legalisere hash. Vi hjælper de kriminelle. Vi hjælper de kriminelle, og vi giver efter for de kriminelles handlinger. Det er da absurd. Vi skal da hjælpe borgerne og sende et klart signal om, at vi ikke accepterer hash, fordi det netop er yderst, yderst sundhedsskadeligt, og det vil medføre en lang række af psykoser. Det kan vi da ikke være bekendt over for den danske befolkning, og selvfølgelig skal hash stadigvæk være ulovligt. Andet kan vi ikke acceptere.